Euroopan parlamentin lainsäädäntöpäätöslauselma ehdotuksesta neuvoston päätökseksi matkustajatietojen (API)/matkustajarekisteritietojen (PNR) käsittelemistä koskevan sopimuksen tekemisestä Euroopan yhteisön ja Kanadan hallituksen välillä (KOM(2005)0200 - C6-0184/2005 - 2005/0095(CNS))



Virallinen lehti nro 157 E , 06/07/2006 s. 0464 - 0465



P6_TA(2005)0294 EY:n ja Kanadan sopimus matkustajatiedoista (API) ja matkustajarekisteritiedoista (PNR) * Euroopan parlamentin lainsäädäntöpäätöslauselma ehdotuksesta neuvoston päätökseksi matkustajatietojen (API)/matkustajarekisteritietojen (PNR) käsittelemistä koskevan sopimuksen tekemisestä Euroopan yhteisön ja Kanadan hallituksen välillä (KOM(2005)0200 — C6-0184/2005 — 2005/0095(CNS)) (Kuulemismenettely) Euroopan parlamentti, joka - ottaa huomioon ehdotuksen neuvoston päätökseksi (KOM(2005)0200) [1], - ottaa huomioon luonnoksen komission päätökseksi Kanadan rajapalveluvirastolle toimitettavien lentomatkustajia koskevaan matkustajarekisteriin sisältyvien henkilötietojen suojan riittävästä tasosta sekä siihen liitetyt Kanadan rajapalveluviraston (CBSA:n) sitoumukset, - ottaa huomioon EY:n perustamissopimuksen 95 artiklan sekä 300 artiklan 2 kohdan ensimmäisen alakohdan, - ottaa huomioon EY:n perustamissopimuksen 300 artiklan 3 kohdan ensimmäisen alakohdan, jonka mukaisesti neuvosto on kuullut parlamenttia (C6-0184/2005), - ottaa huomioon oikeudellisten asioiden valiokunnan lausunnon ehdotetusta oikeusperustasta, - ottaa huomioon työjärjestyksen 51 artiklan, 83 artiklan 7 kohdan ja 35 artiklan, - ottaa huomioon kansalaisvapauksien sekä oikeus- ja sisäasioiden valiokunnan mietinnön (A6-0226/2005), A. katsoo menettelytapaa koskevasta näkökulmasta, että: - komission ja neuvoston noudattama lähestymistapa johtaa samoihin varauksiin, mitä parlamentti esitti PNR-tietoja ja Yhdysvaltoja koskevassa asiassa (C-317/04), vaikka Kanadan viranomaisten kanssa käydyt neuvottelut ovat pohjimmiltaan riittävän tasapainoiset vapautta koskevien vaatimusten sekä kolmansien maiden turvaa koskevien näkökohtien osalta; - kansainväliseen sopimukseen olisi kuuluttava kaikki sopimuspuolia sitovat pääasialliset tekijät, ja katsoo tässä erityistapauksessa, että sekä komission riittävää tietosuojaa koskevan päätöksen edellyttämät takeet että Kanadan viranomaisten vastaavat sitoumukset olisi pitänyt sisällyttää itse sopimukseen; - Euroopan parlamentti on jo saattanut "kolmen tason" menettelyn vastaavanlaisessa tapauksessa Euroopan yhteisöjen tuomioistuimen käsiteltäväksi (asia C-317/04), sillä kyseinen menettely ei ole selkeä eikä oikeusvaltioperiaatteen mukainen, eikä se noudata menettelyä, jolla parlamentti antaa puoltavan lausunnon kansainvälisiin sopimuksiin; katsoo tuomioistuimen tuomiota odotettaessa, että komission olisi pitänyt antaa ehdotuksensa ja neuvoston toimia sen tavanomaisen menettelyn mukaisesti, jota sovelletaan niiden kansainvälisten sopimusten neuvotteluihin, jotka yhteisö allekirjoittaa; 1. ei hyväksy sopimuksen tekemistä; 2. pyytää puhemiestä kehottamaan neuvostoa olemaan tekemättä sopimusta ennen kuin EY:n tuomioistuin antaa EY:n perustamissopimuksen 300 artiklan 6 kohdan mukaisesti ratkaisun asiassa C-317/04; 3. kehottaa puhemiestä välittämään parlamentin kannan neuvostolle ja komissiolle sekä jäsenvaltioiden ja Kanadan hallituksille ja parlamenteille. [1] Ei vielä julkaistu virallisessa lehdessä. --------------------------------------------------